1 "इपिसुस सहरताविस्वसिरा मुडादेवतुलतुह्क इद्रम रासाः एळुङ उकान तना तिनळ कयदे पोसि, बंगरताङ एळुङ चिमलि गुटाना नडुम तिरियवाल, मीट विस्वसिरिन इनदलाह आतोग़ः 2 मीट बेद्रम ताकलाह आतिर, विस्वसते मनदलाह बेद्रम कह्टेम कीय्ह्निर; तिपलते बह दीरा पोस मह्निर, इव सबे पुतन. लाग्वोर मन्कलोर मीक मुर्तिय विचर वावोर. येसु किर्स्तुनाङ बळयिरोम इनजोर नाळेह केवालोरा लोप्पा पर्ह्किस ऊळतिर, ऊळिसि ओर जोलतोर मन्कलोर इनजोर एर्का कीतिर, इदिन वने पुतन. 3 नाक नमताह्कु पकाय तिपल आतिर, तेला मति अद तिपलते दीरा पोस मह्निर, आरेम आयविर. नना इव सबे पोल्लोन पुतन. 4 मति मीवा उंद पोल्लो नाक विचर वावोः मीट नाक मुने बेद्रम जीवा कींदिर, अद्रम इंजेके जीवा केविर. 5 अदिनेनाह्क इंजेक वेहतलाह आतनः नयग्डाहि बेचोन जेक आतिर, इदिन सीता कीसोर मन्ह्टु. सीता कीसोर नयके जर मल्मटु; मुने ताकतप लेह्कान ताकाटु. इलवेके नना मियगा वासि, मीवा चिमलि गुटातुन ताना जागाताहि तेंडकन अस्के मीवा वेह्च पूरा पिवयग़ा.
अस्के नना मन्कलोराङ विचर्किन ओसो ओराङ पोटालोप्पाडाङ सबे पोल्लोन पर्ह्किस ऊळवानन इनजोर सबे नाह्कने विस्वसिरा मुडोर पुनदनुर. अहे मीट ओर्वोग़-ओर्वोग़ मन्कना ताकमुळता इसबते नना मीक सिक्सा ईकन.
देवुळता जीवा विस्वसिरा मुडुन वेहतनद पोल्लोतुन पुनवालोर बेस-नेह्ना केंजिसि विचर कीस ऊळिर.
